CELEX: 62010TN0478
Language: da
Date: 2010-10-04 00:00:00
Title: Sag T-478/10: Sag anlagt den 4. oktober 2010 — Département du Gers mod Kommissionen

18.12.2010   
            
            
               DA
            
            
               Den Europæiske Unions Tidende
            
            
               C 346/49
            
         Sag anlagt den 4. oktober 2010 — Département du Gers mod Kommissionen
   (Sag T-478/10)
   ()
   2010/C 346/95
   Processprog: fransk
   
      Parter
   
   
      Sagsøger: Département du Gers (Auch, Frankrig) (ved advokaterne S. Mabile og J.-P. Mignard)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse 2010/419/EU af 28. juli 2010 om tilladelse til markedsføring af produkter, der indeholder, består af eller er fremstillet af genetisk modificeret Bt11-majs (SYN-BTØ11-1), jf. Europa-Parlamentets og Rådets forordning (EF) nr. 1829/2003, annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren, et fransk departement med en stor landbrugssektor, som dyrker majs på et vidtstrakt område, har nedlagt påstand om annullation af Kommissionens afgørelse 2010/419/EU om tilladelse til markedsføring af genetisk modificeret majs eller produkter, der indeholder denne majs.
   Til støtte for sin påstand har sagsøgeren gjort to anbringender gældende:
   
               —
            
            
               Formalitetsindsigelse mod Europa-Parlamentets og Rådets forordning (EF) nr. 1829/2003 af 22. september 2003 om genetisk modificerede fødevarer og foderstoffer (1), på grundlag af hvilken den anfægtede afgørelse blev vedtaget, for så vidt som:
               
                           —
                        
                        
                           forordning nr. 1829/2003 tilsidesætter princippet om institutionel ligevægt, for så vidt som i) Europa-Parlamentet ikke havde kompetence i forbindelse med godkendelsesproceduren, mens Kommissionen havde for vide beføjelser, og ii) medlemsstaterne var uden nogen skønsbeføjelse
                        
                     
                           —
                        
                        
                           forordning nr. 1829/2003 tilsidesætter forsigtighedsprincippet, for så vidt som den ikke tager tilstrækkeligt hensyn til de trusler mod den menneskelige sundhed, miljøet, landbruget og opdræt, som genetisk modificerede fødevarer og foderstoffer udgør
                        
                     
                           —
                        
                        
                           forordning nr. 1829/2003 tilsidesætter forbrugernes rettigheder, dels ved ikke at fastsætte foranstaltninger, der gør det muligt for forbrugerne at blive oplyst om, at de dyr, der konsumeres, er blevet fodret med GMO, dels ved at tillade materielt urigtig information om, at der ikke findes GMO i varer, der imidlertid indeholder GMO, men i mængder under 0,9%.
                        
                     
         
               —
            
            
               Den anfægtede afgørelse er ulovlig:
               
                           —
                        
                        
                           som følge af manglende begrundelse, hvilket udgør en tilsidesættelse af væsentlige formforskrifter, for så vidt som Kommissionens afgørelse alene henviser til udtalelsen fra Den Europæiske Fødevaresikkerhedsautoritet (herefter »EFSA«
                        
                     
                           —
                        
                        
                           idet Kommissionen undlod at udøve sin skønsbeføjelse, hvilket udgør en negativ inkompetence, som er magtfordrejning
                        
                     
                           —
                        
                        
                           som følge af tilsidesættelse af forsigtighedsprincippet, idet de vurderingsmetoder, som EFSA anvendte, er ufuldstændige og idet vurderingen af Bt11 er alt for usikker
                        
                     
                           —
                        
                        
                           som følge af tilsidesættelse af forbrugernes rettigheder gennem manglende mærkning af dyr, der er fodret med Bt11-majs, samt den manglende gennemsigtighed vedrørende varer, som indeholder mindre end 0,9% Bt11-majs.
                        
                     
         
      (1)  EUT L 268, s. 1.